Avertizarea Salvamontiștilor din Prahova sună clar: în Masivul Bucegi, probabilitatea de avalanșă este de 3 din 5 la altitudini peste 1.800 de metri, iar pe văile abrupte acest risc se amplifică la gradul 4. Recomandăm turiștilor să evite aceste zone pentru propria siguranță.
"Vremea atipică pentru această perioadă a anului, cu temperaturi de peste 10°C chiar şi la altitudini mari, face ca pericolul declanşării avalanşelor să fie unul important. ANM prognozează un risc însemnat în Bucegi, de gradul 3 pe o scară de la 1 la 5, la altitudini de peste 1.800 m, dar pe văile de abrupt, unde stratul de zăpadă este de aprox. 2 m, estimăm un risc crescut, de gradul 4", arată, vineri seară, Salvamont Prahova, citat de news.ro.
Salvamontiştii adaugă că transmit astfel de avertizări atunci când situaţia din teren o impune şi nu au scopul de a speria sau îndepărta de munte turiştii obişnuiţi sau montaniarzii experimentaţi.
"O facem doar pentru ca aceştia să conştientizeze situaţia existentă şi să nu se expună inutil, parcurgând aceste zone periculoase", explică ei.